                                                                                         Nr. 19209/17.11.2025
	
REFERAT DE APROBARE

	Subsemnatul Dincă Florin Ionuț, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre privind cesionarea contractului de concesiune nr. 2209/23.02.2011.
	Având în vedere prevederile OUG nr. 57/2019 privind Codul administrativ, cu modificările şi completările ulterioare, şi ale Codului civil, vă prezint următoarele :
- prin HCL nr. 12/25.01.2011 a fost aprobată concesionarea fără licitaţie publică a unui teren situat pe strada Victoriei, nr. 17, iar în urma procedurilor de concesiune a fost încheiat contractul nr. 2209/23.02.2011, modificat prin actul adițional nr. 10763/07.10.2011, între Consiliul local în calitate de concedent şi domnul David Constantin, în calitate de concesionar. Terenul este proprietatea privată a oraşului conform HCL nr. 26/2021 şi are nr. cadastral 27713;
	- domnul David Constantin a înstrăinat construcția, proprietatea sa, situată pe terenul ce face obiectul contractului de concesiune mai sus menționat, către domnul David Ștefan Claudiu, în baza Contractului de vânzare-cumpărare, autentificat sub nr. 289/22.08.2025;
	- terenul este înscris în cartea funciară a oraşului Boldeşti-Scăeni sub nr. 27713 conform extrasului de carte funciară;
          - cesiunea contractului de concesiune se poate face, incidente fiind dispoziţiile art. 1676 Noul Cod Civil potrivit cărora “în materie de vânzare de imobile, strămutarea proprietăţii de la vânzător la cumpărător este supusă dispoziţiilor de carte funciară” şi ale art. 888 Noul Cod Civil potrivit cărora “înscrierea în cartea funciară se efectuează în baza înscrisului autentic notarial”.
- fiind un contract în derulare, iar concesionarul şi-a exprimat  voinţa de a cesiona contractul în favoarea dobânditorului construcției aflată pe terenul concesionat,  consider că sunt aplicabile dispoziţiile art. 1315-1320 din Codul civil referitoare la cesionararea contractului;
 
	Faţă de cele mai sus prezentate propun următoarele:

- cesionarea contractului de concesiune nr. 2209/23.02.2011 încheiat între Consiliul Local al oraşului Boldeşti-Scăeni şi domnul David Constantin; 
 - împuternicirea primarului oraşului să semneze actul de cesiune prezentat în anexă;
- înscrierea Contractului de cesiune în Cartea funciară a oraşului Boldeşti-Scăeni să se facă de către  domnul David Ștefan Claudiu, în calitate de cesionar. 
	
În speranţa aprobării , vă mulţumesc anticipat! 
                                                                                    
                                                        PRIMAR,
                                            DINCĂ FLORIN IONUȚ


Consiliului Local al Oraşului Boldeşti-Scăeni
